John Munro Longyear

John Munro Longyear (Lansing, Michigan, 15 april 1850 – Brookline, Massachusetts,  28 maaie 1922) wie in Amerikaansk ûndernimmer dy't yn hout en mineralen hannele  en de sintrale figuer wie efter de Arctic Coal Company dy't de eksploraasje en eksploitaasje fan stienkoalfoarrie op Spitsbergen (no Svalbard) fan 1905 oant 1916 yn hannen hie. It bedriuw boude in delsetting foar sa'n 500 arbeiders op Spitsbergen dy't  Longyear City neamd waard, letter Longyearbyen, oan de Advintbaai.The Political Graveyard: Longyear family of New York by politicalgraveyard.com 

Longyear wie boargemaster fan Marquette yn 1890–1891.The Political Graveyard: Index to Politicians: Long-bey to Looker Om 1890 hinne wie er ien fan de stichters fan Huron Mountain Club ûnder Big Bay, MI. Yn 1906 stichte er de Arctic Coal Company tegearre mei syn kompanjon Frederick Ayer en ferskate oare lytse oandielhâlders. John Munro Longyear wie de grutste oandielhâlder fan de Arctic Coal Company mei it haadkantoar yn Boston, Massachusetts. Longyear gie al yn 1901 nei Svalbard en kocht de Tronhjem Spitsbergen Kulkompani yn 1904.

Store Norske Spitsbergen Kulkompani ûntstie yn 1916 as in konsortsjum fan Noarske ynvestearders, dy't itselde jier de Arctic Coal Company's en Ayer and Longyear's harren aktiviteiten op Spitsbergen oernaam. Sy wreiden de stienkoalmynbou fier út yn de omkriten fan de Advintdelling en Sveagruva, wat oarspronklik in Sweedske mynbouûndernimming wie.

 Keppeling om utens 
It Longyearmuseum

Kategory:Amerikaansk ûndernimmer
Kategory:Spitsbergen
Kategory:Amerikaansk persoan fan Ingelsk komôf
Kategory:Amerikaansk persoan fan Skotsk komôf
Kategory:Persoan berne yn 1850
Kategory:Persoan stoarn yn 1922